Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7220

10. Annex II kötet, a tájékoztató anyagot a Légiforgalmi Szolgálatok Adathálózati Összeköttetéseinek Alkalmazása Kézikönyv (Doc 9694) tartalmazza. 3.7.4.2.1.4 Ajánlás — Ahol ez gyakorlati szempontból alkalmazható és ahol az előzetes engedély továbbításának megkönnyítésére adathálózati összeköttetést használnak, a repülőgépvezető és az előzetes engedélyt kiadó légiforgalmi irányító egység között álljon kétoldalú beszédüzemű összeköttetés rendelkezésre. 3.7.4.3 Amikor egy légijármű az egyik irányító körzeten levő olyan repülőtérről kíván indulni, amely egy másik irányító körzethez 30 perc vagy az érintett körzeti irányító központok által közösen elfogadott más repülési időtartamon belül van, a következő körzeti irányító központtal való egyeztetés még az indulási engedély kiadása előtt történjen meg. 3.7.4.4 Amikor egy légijármű irányító körzetből nem ellenőrzött légtérbe kíván kilépni és ezt követően ugyanabba vagy egy másik irányító körzetbe tér vissza, az engedély az indulási repülőtértől az első tervezett leszállási helyig kiadható. Az ilyen engedély vagy annak módosítása csak a repülés azon szakaszaira vonatkozik, amelyet ellenőrzött légtérben hajtanak végre. 3.7.5 A légiforgalom áramlásának szervezése 3.7.5.1 Az olyan légtér esetében, ahol a légiforgalom időnként meghaladja vagy várhatóan meghaladja az érintett légiforgalmi irányító szolgálatok közzétett kapacitását, létesítsenek légiforgalmi áramlásszervező (ATFM) szolgálatot. Megjegyzés: Az érintett légiforgalmi irányító szolgálatok kapacitását rendszerint az illetékes légiforgalmi szolgálati hatóság határozza meg és teszi közzé. 3.7.5.2 Ajánlás — Az ATFM szolgálatot a helyi körzeti légiközlekedési egyezmények vagy esetenként többoldalú megállapodások alapján létesítik. Az ilyen egyezmények tartalmazzanak megfelelő közös eljárásokat és módszereket a kapacitás megállapítására is. 3.7.5.3 Amikor egy légiforgalmi irányító szolgálati egység számára nyilvánvalóvá válik, hogy a már elfogadotton kívül egy adott helyen vagy meghatározott területen a meghatározott időperióduson belül további forgalmat nem tud vagy csak bizonyos ütemben képes elfogadni, az egység erről értesítse az ATFM egységet -- ha ilyet létrehoztak -- valamint szükség szerint a többi érintett légiforgalmi szolgálati egységet. Értesítsék az adott helyre vagy területre tartó légijárművek személyzetét és az érdekelt járatókat a várható késésekről vagy az alkalmazott korlátozásokról. Megjegyzés: Ahol lehetséges, az érintett járatókat általában előre értesítsék a légiforgalmi áramlásszervező (ATFM) szolgálat által életbe léptetett korlátozásokról, ahol ilyen szolgálatot létesítettek. 3.8 Személyek és járművek mozgásának irányítása repülőtéren 3.8.1 A repülőtéri irányító torony szükség szerint irányítsa a személyek vagy járművek — beleértve a vontatott légijárműveket is — mozgását a repülőtér munkaterületén annak érdekében, hogy azok ne kerüljenek veszélyhelyzetbe és elkerüljék a leszálló, guruló vagy felszálló légijárművek veszélyeztetését is. 3.8.2 Amikor a repülőtéren rossz látási körülmények között történő üzemeltetésre kidolgozott eljárásokat alkalmaznak:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes